**Velkommen til digitalt Landsstyremøte 2023!**

Ungdom og Fritid har gleden av å innkalle til et av årets viktigste møter, nemlig høstens digitale landsstyremøte!

**Dato:** 21. oktober

**Sted:** Digitalt, zoom – link kommer

**Hva er Landsstyremøtet?**

Ungdom og Fritid er en organisasjon med over 670 medlemsklubber, der 2500 ansatte og over 100.000 ungdom er spredt over hele landet. Landsstyremøtet er møtet der sentralstyret og fylkesrepresentantene kan beslutte saker mellom Landsmøtene og er derfor en av organisasjonens viktigste møter.

Din mening, dine forslag og din deltagelse på landsstyremøtet er utrolig viktig, fordi det er du som klubbarbeider og ungdom som vet best hva som er viktig for barn og unge der du bor!

På Landsstyremøtet kan du være med å bestemme hva Ungdom og Fritid skal gjøre fremover, hvordan vi skal bruke penger og hvordan vi skal jobbe med ungdomstema de neste to årene.

I forkant av landsstyremøtet har du mulighet til å sende inn saker som du bryr deg om. Dette må gjøres innen 29. september.

Vi lover et innholdsrikt landsstyrtemøte med spennende saker, semi-kleine icebreakers og faglig innhold!

**Hvem kan delta på landsstyremøte?**

De som møtes på landsstyremøtet er:

* Sentralstyret (uten varaer) med stemme-, tale- og forslagsrett (sentralstyret har ikke stemmerett på egen beretning og regnskap).
* En voksen- og en ungdomsrepresentant fra hvert fylkesstyre, fortrinnsvis leder og nestleder.
* En representant fra den sentrale kontrollkomiteen, med tale- og forslagsrett.
* En representant fra den sentrale valgkomiteen, med tale- og forslagsrett.
* I tillegg møter generalsekretær og en ansattrepresentant med tale- og forslagsrett.
* I tillegg kan det inviteres observatører og gjester, der rettigheter vedtas av det enkelte landsstyret i henhold til forretningsorden.

Dere kan altså melde på:

* Voksen
* Ungdom

Fylkesdelegatene og sentralstyret har fulle rettigheter, som betyr at de både kan komme med forslag og stemme over sakene. Fylkesleddene kan delta med flere enn to delegater, men da som observatører uten fulle rettigheter.

MELD DEG PÅ [HER](https://hjs5knj5vkz.typeform.com/to/iZinbcm7)!

**Påmeldingsfrist 6. oktober**

Påmelding: <https://hjs5knj5vkz.typeform.com/to/iZinbcm7>

Meld inn saker til landsstyret her: <https://hjs5knj5vkz.typeform.com/to/JkvNpb9J>